અમદાવાદ: શહેરના ઓઢવ રિંગ રોડ પર આવેલી જમીન પર કરાયેલા બાંધકામ મુદ્દે આજે વહેલી સવારે રપથી ૩૦ લોકોના ટોળાએ પાંચ વ્યક્તિઓ પર ઘાતક હથિયારો વડે હુમલો કર્યો હતો. આ હુમલામાં પાંચ વ્યક્તિઓને ઇજાઓ થતાં સારવાર અર્થે હોસ્પિટલમાં ખસેડવામાં આવ્યા હતા. સૂત્રોના જણાવ્યા મુજબ બાપુનગર કોંગ્રેસના કોર્પોરેટર જે.ડી. પટેલ દ્વારા આ જમીન પચાવી પાડવા માટે થઇને રપથી ૩૦ માણસોનું ટોળું મોકલી હુમલો કરવામાં આવ્યો હતો. આ અંગે ઓઢવ પોલીસે ગુનો નોંધી કાર્યવાહી શરૂ કરી છે.